Bonnie Tyler

Bonnie Tyler (* 8. jún 1951, Skewen), narodená ako Gaynor Hopkins, je waleská speváčka. Je známa svojím charakteristickým chrapľavým hlasom. Tyler sa dostala do povedomia po vydaní jej albumu v roku 1977 The World Starts Tonight a piesní "Lost in France" a "More Than a Lover". Jej pieseň z roku 1978 "It's a Heartache" sa dostala na 4. priečku v UK Singles Chart, a 3. priečku v americkej hitparáde Billboard Hot 100.

Hudobná kariéra 
Bonnie sa narodila v Skewene, (Neath, Wales). V mladosti počúvala hudbu Janis Joplin a Tiny Turner. Ako 19- ročná sa zúčastnila talentovej súťaže, po ktorej začala vystupovať v kapele Bobby Wayne & The Dixies. O dva roky neskôr založila vlastnú kapelu Imagination, s ktorou vystupovala pod umeleckým menom Sherene Davies po puboch a kluboch v Južnom Walese. V roku 1973 sa Bonnie vydala za realitného makléra Roberta Sullivana. V roku 1975 ju objavil Roger Bell, ktorý jej vybavil nahrávaciu zmluvu s RCA Records. V tomto období ju požiadali aby si zmenila umelecké meno, pod ktorým je známa dodnes, začala vystupovať ako Bonnie Tyler. Spolupracovala s produkčným tímom: skladateľom Ronnie Scottom a s menežérom Steve Wolfem. Po tom ako Bonnie v roku 1976 nahrala svoju prvú úspešnú skladbu „Lost in France“, ktorá sa dostala vo viacerých rebríčkoch do Top-Ten, vydala v roku 1977 svoj debutový album s názvom The World Starts Tonight. Z tohto albumu pochádzal aj jej ďalší úspešný singel, „More Than a Lover“. Nasledujúci album Bonnie Tyler Natural Force, ktorý bol pre americký trh premenovaný podľa najväčšieho hitu, singlu „It's a Heartache“, sa stal podľa RIAA v priebehu dvoch týždňov v júni 1978 dvojnásobne zlatým.

Okrem svetových úspechov mala Bonnie niekoľko regionálnych hitov v Nemecku, Francúzsku, ale aj v Japonsku. V rokoch 1977 až 1981 vydala pre vydavateľstvo RCA štyri hudobné albumy. Po ukončení zmluvy s RCA v roku 1982 podpísala zmluvu s Columbia Records a začala spolupracovať so skladateľom Jimom Steinmanom. Jej nasledujúci album Faster Than the Speed of Night, ktorý vyšiel na jar roku 1983 obsahoval skladbu „Total Eclipse of the Heart“. Táto pieseň sa stala celosvetovým hitom Bonnie Tyler. V mnohých rebríčkoch sa držala na prvom mieste. V Spojených štátoch bola na vrchole štyri týždne. Album Faster Than the Speed of Night bol v Spojenom kráľovstve na prvom mieste, do prvej päťky sa dostal v USA a v Austrálii. Pieseň „Total Eclipse of the Heart“ bola nominovaná na cenu Grammy. V roku 1984 získala Bonnie ďalšiu nomináciu na Grammy za pieseň „Here She Comes“., ktorý bol súčasťou soundtracku filmu Metropolis. V lete 1985 mala Bonnie Tyler ďalšie dva úspešné single: „A Rockin' Good Way“ (duet so Shakinom Stevensom) a „Holding Out for a Hero“, zo soundtracku filmu Footloose.

Nasledujúcim albumom Secret Dreams and Forbidden Fire (1986) a Hide Your Heart (1988) sa na predošlé celosvetové úspechy Bonnie Tyler nepodarilo nadviazať. Úspešnejšie boli vo Francúzsku, Švačiarsku, Škandinávii, Južnej Afrike a v Austrálii. Singel „If You Were A Woman (And I Was A Man)“ bol v roku 1986 vo Francúzsku v Top-Ten. Bonnie spolupracovala s viacerými ďalšími umelcami. V roku 1987 nahrala s brazílskym spevákom Fábiom Juniorom pieseň „Sem limites pra sonhar/Reaching for the Infinite Heart“ a v tom istom roku naspievala pieseň „Islands“, titulnú pieseň pre rovnomenný album Mike Oldfielda. Pre Cher Bonnie Tyler naspievala vokály v skladbách „Perfection“ (album Cher z roku 1987) a „Emotional Fire“ (album Heart Of Stone z roku 1989).

Začiatkom 90. rokov Bonnie Tyler prešla k hudobnému vydavateľstvu BMG. Koncom roku 1991 u tohto labelu vydala svoj prvý album s názvom Bitterblue, ktorý bol štvornásobne platinovým v Nórsku, platinový v Rakúsku a zlatý vo viacerých krajinách vrátane Nemecka, Švačiarska a Švédska. Na tieto úspechy nadviazali aj ďalšie projekty tejto speváčky: štúdiové albumy Angel Heart, Silhouette in Red a kompilácia The Very Best of Bonnie Tyler. V roku 1999 naspievala pieseň „Is Anybody There?“, ktorá bola súčasťou konceptuálneho projektu Return to the Centre of the Earth od Ricka Wakemana. V roku 2003 spolupracovala s Kareen Antonn pri nahrávaní duetu v skladbe „Si demain... (Turn Around)“, ktorá je francúzskou verziou „Total Eclipse of the Heart“. V decembri 2003, kedy táto pieseň vyšla, sa na desať týždňov dostala na prvé miesta hitparád vo Francúzsku, Belgicku a Poľsku. Z tejto nahrávky sa predalo spolu dva milióny kópií. Po tomto úspechu nasledoval ďalší podobný s nahrávkou s Kareen s názvom „Si tout s'arrête (It's A Heartache)“.

V roku 2006 sa Bonnie predstavila v americkej televízii v show Celebrity Duets, kde vystúpila spolu s Lucy Lawless. Zaspievali si spolu hit „Total Eclipse of the Heart“.

Diskografia

Štúdiové albumy 
 1977 The World Starts Tonight
 1978 Natural Force
 1979 Diamond Cut
 1981 Goodbye to the Islands
 1983 Faster Than the Speed of Night
 1986 Secret Dreams and Forbidden Fire
 1988 Hide Your Heart
 1991 Bitterblue
 1992 Angel Heart
 1993 Silhoutte in Red
 1995 Free Spirit
 1998 All in One Voice
 2003 Heart Strings
 2004 Simply Believe
 2005 Wings
 2006 Celebrate
 2006 Bonnie Tyler Live
 2006 Bonnie On Tour LIVE DVD
 2011 Live in Germany 1993 CD/DVD/CD+DVD
 2013 Rocks and Honey

Single 
 1976 „My My Honeycomb“
 1976 „Lost in France“
 1977 „More Than a Lover“
 1977 „Heaven“
 1977 „It's a Heartache“
 1978 „Here Am I“
 1978 „Hey Love“
 1978 „If I Sing You a Love Song“
 1978 „Louisiana Rain“
 1979 „My Guns Are Loaded“
 1979 „Too Good to Last“
 1979 „What a Way to Treat My Heart“
 1979 „Married Men“
 1979 „I Believe in Your Sweet Love“
 1979 „Sitting on the Edge of the Ocean“
 1980 „I'm Just a Woman“
 1980 „Goodbye to the Island“
 1981 „Sayanora Tokyo“
 1983 „Total Eclipse of the Heart“
 1983 „Take Me Back“
 1983 „Faster Than the Speed of Night“
 1983 „Have You Ever Seen the Rain“
 1983 „Straight From the Heart“
 1983 „Tears“ (s Frankiem Millerem)
 1984 „Getting So Excited“
 1984 „A Rockin' Good Way“ (s Shakin' Stevensem)
 1984 „Holding Out for a Hero“
 1984 „Here She Comes“
 1985 „Loving You Is a Dirty Job But Somebody's Gotta Do It“ (s Toddom Rundgrénom)
 1986 „If You Were a Woman (and I Was a Man)“
 1986 „Band of Gold“
 1986 „Rebel Without a Clue“
 1986 „Lovers Again“
 1986 „It's Not Easy“
 1986 „No Way to Treat a Lady“
 1986 „Sem Limites Pra Sonhar“ (s Fábiem Jr.)
 1987 „Islands“ (s Mikom Oldfieldom)
 1988 „The Best“
 1988 „Hide Your Heart“
 1988 „Save Up All Your Tears“
 1988 „Don't Turn Around“
 1989 „Notes From America“
 1989 „Merry Christmas“
 1990 „Breakout“
 1991 „Hero“
 1991 „Endless Night“
 1991 „Bitterblue“
 1991 „Against the Wind“
 1992 „Where Were You“
 1992 „Fools Lullaby“
 1992 „Call Me“
 1992 „The Desert is in Your Heart“ (so Sophiou Arbanitiovou)
 1993 „God Gave Love to You“
 1993 „Sally Comes Around“
 1993 „From the Bottom of My Lonely Heart“
 1993 „You Are So Beautiful“
 1993 „Stay“
 1994 „Say Goodbye“
 1994 „Back Home“
 1995 „Making Love (out of Nothing at All)“
 1995 „You're the One“
 1995 „Two Out of Three Ain't Bad“
 1998 „Limelight“
 1998 „Heaven“
 1998 „He's the King“
 2003 „Amazed“
 2003 „Against All Odds“
 2003 „Learning to Fly“
 2003 „Si demain… (Turn Around)“ (s Kareen Antonnovou)
 2004 „Si tout s'arrete (It´s a Heartache)“ (s Kareen Antonnovou)
 2004 „Vergiß es (Forget It)“ (s Matthiasom Reimom)
 2005 „Louise“
 2007 „Total Eclipse of the Heart“ (s BabyPinkStar)
 2009 „Total Eclipse of the Heart“ (s Only Men Aloud)
 2010 „Nothing Is Gonna Stop Us Now“ (s Albert Hammond)
 2011 „Amour Éternel / Eternal Flame“ (s Laura Zen)
 2013 „Believe in Me“ 
 2013 „This is Gonna Hurt“ 
 2013 „Love is the Knife“

Referencie

Iné projekty 

Waleské country speváčky
Waleské popové speváčky
Waleské rockové speváčky
Interpreti Columbia Records